পরদিন শুক্রবার। দুলাল জানায় যে সে উত্তরায় তার বোনের বাসায় দিনটি কাটাবে। জেসমিন ভেবেছিল ওকে নিয়ে শপিংয়ে যাবে কিন্তু কিছু বলার আগেই সে চলে যায়। জেসমিন বাসে করে মহাখালী আসে। মালার প্রতিবেশী জেসমিনকে উঠতে দেখে জিজ্ঞেস করে, ‘তাহলে তোমার সই এখন বিবাহিত? দেখো কেমন রানীর মতো দেখাচ্ছে!’ মালা গাঢ় কমলা রঙের ঠোঁটপালিশ লাগিয়েছে এবং খুব ভালো কিছু একটা তার জীবনে ঘটেছে এমন ভান করছে। মালা মোবাইলে কথা চালিয়ে যাচ্ছে, জেসমিন তার কথা শেষ হওয়ার অপেক্ষায় আছে। এরপর সে জানতে চায়, ‘এটাই কি হওয়ার কথা ছেল?’